Source: http://bibliotecahamangiu.ro/contenciosul-administrativ-potrivit-noului-cod-de-procedura-civila-ct-6755
Timestamp: 2018-08-20 12:58:29+00:00
Document Index: 1515036

Matched Legal Cases: ['de lege lata', 'de lege ferenda', 'de lege ferenda', 'de lege ferenda', 'de lege lata', 'de lege ferenda', 'de lege ferenda']

Contenciosul administrativ potrivit noului Cod de procedură civilă - Biblioteca Hamangiu
Autori: GRIGORAŞ Constantin
ISBN print: 978-606-27-0046-1
ISBN copie digitală: 978-606-27-0196-3
Capitolul I. Instituţia contenciosului administrativ – o componentă vitală a statului de drept
§1. Contenciosul administrativ în cadrul formelor de control asupra administraţiei publice
§2. Definirea şi trăsăturile contenciosului administrativ de lege lata
Secţiunea a 2-a. Sensurile conceptului de contencios administrativ
§1. Contenciosul administrativ stricto sensu şi lato sensu
§2. Contenciosul administrativ obiectiv şi subiectiv
§3. Contenciosul administrativ în anulare şi de plină jurisdicţie
§4. Contenciosul administrativ de drept comun şi contenciosul administrativ special
Capitolul al II-lea. Prezentare de ansamblu a noului context legislativ incident procedurii contenciosului administrativ
Secţiunea 1. Periplul intrării în vigoare a noilor dispoziţii procesuale
Secţiunea a 2-a. Domeniul de reglementare al noului Cod de procedură civilă, incident şi instituţiei contenciosului administrativ
§2. Regula aplicabilităţii generale şi semnificaţia sintagmei „materie civilă”
§3. Procesul în contenciosul administrativ – faze şi etape
Secţiunea a 3-a. Aplicarea în timp şi spaţiu a noilor dispoziţii procesuale în materia contenciosului administrativ. Inadvertenţe între noul Cod de procedură civilă şi unele dispoziţii de drept tranzitoriu şi de punere în aplicare a noului Cod de procedură civilă
§1. Aplicarea în timp a noului Cod de procedură civilă
§2. Aplicarea în spaţiu a noului Cod de procedură civilă
§3. Aplicarea în timp a normelor procesuale cuprinse în acte normative relative la contenciosul administrativ
§4. Concluzii. Aplicarea dreptului spaţio-temporal în contenciosul administrativ
Secţiunea a 4-a. Despre principiile procesului în materia contenciosului administrativ
§1. Comentarii şi observaţii
1.1. Grevarea liberului acces la justiţie
1.1.1. Obligativitatea asistării părţii de avocat sau consilier juridic, după caz, în recurs
1.1.2. Anacronismul procedurii prealabile
1.1.3. Onerozitatea taxelor judiciare
1.2. Dreptul la un proces echitabil, în termen optim şi previzibil
1.3. Contestaţia privind tergiversarea procesului
§2. Concluzii
§3. Observaţii şi propuneri de lege ferenda
3.1. Eludarea principiului constituţional şi convenţional al publicităţii prin desfăşurarea dezbaterilor asupra fondului cauzei în camera de consiliu şi prin prezumarea unui asemenea consens al părţii care a solicitat judecarea în lipsă
3.2. Despre amânarea sine die a înfiinţării tribunalelor administrativ-fiscale şi repercusiunile acestei atitudini asupra justiţiei administrative
Capitolul al III-lea. Legitimarea procesuală
Secţiunea 1. Sediul materiei şi modificările intervenite
§1. Dispoziţiile din vechea reglementare a Legii nr. 554/2004
§2. Textul Legii nr. 554/2004 cu modificările aduse prin Legea de punere în aplicare a NCPC
Secţiunea a 2-a. Comentarii şi observaţii
§1. Examinarea elementelor de noutate
1.1. Condiţiile de exercitare a acţiunii în contencios administrativ
1.2. Sancţiuni pentru nesocotirea condiţiilor de exercitare a acţiunii în contencios administrativ
1.3. Extinderea cadrului procesual subiectiv în contenciosul administrativ
§3. Observaţii şi propuneri de lege ferenda. Condiţiile în care o instituţie/autoritate publică fără personalitate juridică poate avea calitate procesuală
3.1. Relaţia dintre administraţia finanţelor publice şi Administraţia Fondului pentru Mediu
3.2. Calificarea actelor administrative emise de autoritatea publică fără personalitate juridică
3.3. Fundament legal care justifică lipsa personalităţii juridice a administraţiei finanţelor publice a unei unităţi administrativ-teritoriale
3.4. Soluţia
3.5. Propuneri de lege ferenda
§4. Compendiu din practica instanţelor (în lumina noii legislaţii)
Capitolul al IV-lea. Excepţia de nelegalitate
1.1. Condiţiile admisibilităţii în principiu a excepţiei de nelegalitate
1.2. Trăsăturile excepţiei de nelegalitate de lege lata
1.3. Incidente procedurale determinate de aplicarea normelor tranzitorii
§3. Compendiu din practica instanţelor
Capitolul al V-lea. Recursul administrativ prealabil
1.1. Regimul juridic al excepţiei neparcurgerii procedurii prealabile
1.2. Actele administrative
1.2.1. Procedura prealabilă în cazul actelor administrative în intervalul 15 februarie 2013 - 25 iunie 2014
1.2.2. Procedura prealabilă în cazul actelor administrative începând cu data de 25 iunie 2014
1.3. Contractele administrative
1.3.1. Posibile direcţii pentru acoperirea vidului legislativ
1.3.2. Incidenţa unor proceduri speciale cuprinse în noul Cod de procedură civilă – procedura ordonanţei de plată
1.4. Critici faţă de reglementarea şedinţei de informare cu privire la mediere
§3. Compendiu din practica instanţelor (în lumina noii legislaţii)
Capitolul al VI-lea. Competenţa materială şi teritorială de soluţionare a litigiilor în contencios administrativ
1.1. Competenţa materială (ratione materiae)
1.1.1. Competenţa materială de fond
1.1.2. Competenţa materială în recurs
1.2. Competenţa teritorială (ratione personae vel loci)
3.1. Anacronismul modului în care este reglementată competenţa în domeniul contravenţional autohton
3.2. Interpretarea art. 480 alin. (4) şi (5)/art. 488 alin. (1) pct. 3/art. 503 alin. (2) pct. 1 prin raportare la art. 130 alin. (2) şi art. 131 alin. (1) NCPC. Necorelare legislativă?
§4. Compendiu din practica instanţelor
Capitolul al VII-lea. Căile de atac împotriva hotărârilor judecătoreşti pronunţate de către instanţele de contencios administrativ
1.1. Recursul în contenciosul administrativ şi în dreptul procesual comun – semnificaţie, câmp de aplicare, interferenţe şi necorelări. Desfiinţarea principiului dublului grad de jurisdicţie în contenciosul administrativ
1.2. Soluţiile pe care le poate pronunţa instanţa de recurs
1.3. Celelalte căi extraordinare de atac în contencios administrativ – contestaţia în anulare şi revizuirea
1.4. Actele administrativ-jurisdicţionale şi problema dublului grad de jurisdicţie
1.5. Aspecte controversate privitoare la exercitarea căilor de atac împotriva hotărârilor organelor administrativ-jurisdicţionale
1.5.1. Natura juridică a căilor de atac împotriva hotărârilor organelor administrativ-jurisdicţionale. Natura juridică a plângerii formulate împotriva deciziilor Consiliului Naţional de Soluţionare a Contestaţiilor
1.5.2. Necorelări legislative – atacarea direct cu recurs a hotărârilor organelor administrativ-jurisdicţionale. Neconstituţionalitatea căii de atac a recursului împotriva hotărârilor organelor administrativ-jurisdicţionale
1.5.3. Înţelesul noţiunii de „instanţă” şi a sintagmei „judecată în primă instanţă” în materia căilor de atac împotriva hotărârilor organelor administrativ-jurisdicţionale. Este Consiliul Naţional de Soluţionare a Contestaţiilor o „primă instanţă”?
§3. Observaţii şi propuneri de lege ferenda. Suspendarea judecăţii în cazul invocării unei excepţii de neconstituţionalitate, în situaţia transmiterii unei întrebări preliminare către Curtea de Justiţie de la Luxemburg şi în ipoteza soluţionării unei excepţii de nelegalitate. Preeminenţa principiului legalităţii actelor administrative faţă de principiul securităţii raporturilor juridice în cazul motivului de revizuire a hotărârilor judecătoreşti definitive pronunţate prin încălcarea principiului priorităţii dreptului Uniunii Europene
3.1. Excepţia de neconstituţionalitate şi suspendarea pricinii
3.2. Mecanismul întrebării preliminare sau al chestiunii prejudiciale adresate Curţii de Justiţie a Uniunii Europene şi suspendarea judecăţii
3.3. Extinderea motivului de revizuire conţinut în Legea nr. 554/2004 prin analogie la orice alte hotărâri judecătoreşti, intrate în autoritatea lucrului judecat, dacă prin ele s-a încălcat principiul priorităţii dreptului Uniunii Europene
3.4. Critici faţă de propunerea extinderii în legislaţia internă a motivului de revizuire reprezentat de ignorarea principiul priorităţii dreptului Uniunii Europene
Capitolul al VIII-lea. Executarea hotărârilor în contenciosul administrativ
1.1. Principiile executării silite
1.2. Titlul executoriu
1.2.1. Hotărârile
1.2.2. Înscrisurile
1.3. Aspecte procedurale privind executorialitatea hotărârilor în contencios administrativ
1.3.1. Executarea hotărârii în funcţie de natura obligaţiei
1.3.2. Prescripţia dreptului de a obţine executarea silită
Capitolul al IX-lea. Noutăţile aduse în materia regimului contravenţiilor
Reflecţii concluzive
Comentariul vizează o componentă indispensabilă a dreptului public care trebuie să înnobileze în orice stat de drept ansamblul instituţional – contenciosul administrativ. Autorul examinează, cu o deosebită acribie, modificările operate asupra Legii nr. 554/2004 în urma intrării în vigoare a actelor normative relative la reforma legislaţiei procesuale civile. Lucrarea ne înfăţişează mutaţiile pe care le-a suferit cea mai importantă instituţie a dreptului administrativ, fiind relevate cu minuţiozitate elementele de noutate şi prezentate detaliat implicaţiile pe care reforma demarată în anul 2013 le va genera în viitorul apropiat.
Astfel, sunt analizate prevederile noului Cod de procedură civilă, care – la fel ca şi precedentul cod – reprezintă dreptul comun acolo unde Legea contenciosului administrativ nu acoperă toate aspectele de ordin procedural, dispoziţiile Legii de punere în aplicare a noului cod prin care s-au operat modificările asupra Legii nr. 554/2004, statuările Legii nr. 138/2014 privind modificarea noului Cod de procedură civilă, dar şi repercusiunile asupra acelor instituţii ce au suferit transformări în mod direct sau indirect prin noua reglementare procesuală.
Un accent particular a fost pus asupra modificărilor survenite în legislaţia achiziţiilor publice şi parteneriatului public-privat. Totodată, au fost avute în vedere şi alte acte normative ce aparţin tărâmului administrativ-fiscal sau contravenţional. Secţiuni distincte sunt dedicate unor fragmente relevante din decizii pronunţate atât sub vechea legislaţie, cât şi sub imperiul noilor reglementări, dar şi unor observaţii şi propuneri de lege ferenda.
Prin conţinutul său, prezentul comentariu se adresează în primul rând practicienilor şi teoreticienilor dreptului public: avocaţi, judecători, consilieri juridici, funcţionari publici, cadre universitare, dar constituie un instrument util şi pentru studenţi, masteranzi, doctoranzi sau oricare alte persoane interesate în demersul de clarificare şi înţelegere a materiei dreptului administrativ.
„Ca slujitor al carierei universitare de mai bine de 20 de ani, primesc cu autentică satisfacţie vestea apariţiei unei lucrări de anvergură din partea unui fost student. Şi nu într-un domeniu oarecare, ci într-un sector vital pentru funcţionarea unui veritabil stat de drept – contenciosul administrativ.
Purcederea în acest periplu anevoios şi adeseori sinuos ne înfăţişează ataşamentul necondiţionat al autorului pentru dreptul administrativ, iar finalizarea materialului ne dezvăluie consecvenţa de a duce până la capăt proiectul pe care şi l-a asumat fostul meu student, ceea ce implică o neobosită responsabilitate.
Pe alocuri, modul particular de exprimare, plin de patos, reflectă atitudinea neşovăielnică a autorului faţă de implicaţiile negative ale noilor modificări ori faţă de disfuncţionalităţile pe care le relevă sistemul nostru juridic. Prin dârzenie, combativitate şi temeritate mărturiseşte şi celorlalţi că nu-i place să se complacă atunci când sunt siluite preceptele procedurii contenciosului administrativ. Şi când sunt siluite preceptele dreptului, în general. Prin această luare de atitudine vom fi tentaţi să ne aplecăm şi noi asupra gravităţii unor lucruri pe care, din diverse motive, am fi tentaţi să le nesocotim.
Crezul nostru rămâne ancorat în ideea că tinerii trebuie să fie stimulaţi, sprijiniţi şi susţinuţi pentru a se afirma şi la acest nivel mai puţin uzual zilelor noastre. Nu putem să rămânem decât deplin încredinţaţi că dincolo de necesitatea, valoarea şi consistenţa lucrării, munca fostului meu student va stârni remarci cel puţin la fel de pozitive din partea tuturor celor care vor parcurge materialul”.